open-index/open-wikipedia-markdown huggingface dataset:
Balifinas

**Balifinas** – (airiškai – *Baile Fionn*, ) tai gyvenvietė Airijoje, Laoiso grafystėje. Balifinas yra įkurtas šalia įspūdingų Slyv Blūmo () kalnų.
Balilainanas

**Balilainanas** (air. *Baile Uí Laighneáin*,  arba *Ballylynan*) – gyvenvietė Airijoje, Laoiso grafystėje. Tai rami, toli nuo pramonės esanti gyvenvietė. Pastaruoju metu čia statoma itin daug naujų pastatų, kurie keičia kraštovaizdį.
Arnold Schönberg

**Arnoldas Šionbergas** (, 1874 m. rugsėjo 13 d. – 1951 m. liepos 13 d.) – austrų ir amerikiečių ekspresionizmo kompozitorius, teoretikas, pedagogas, dodekafoninės, atonaliosios muzikos pagrindėjas, naujosios Vienos mokyklos įkūrejas. Jis taip pat tapė, priklausė ekspresionistų sambūriui. A. Šionbergas išugdė du garsiausius ekspresionizmo kompozitorius Antoną Vėberną ir Albaną Bergą. Kūryboje svarbūs žlungančio pasaulio vaizdavimas, grėsmės jausmas ir t. t.

## Žymiausi kūriniai
* „Pragiedrėjusi naktis“ (1899)
* „Gurės dainos“ (1901)
* „Kamerinė simfonija nr.1.“ (1906)
* „Kalbančiųjų sodų knygos“ (1909)
* „Penkios pjesės orkestrui“ (1909)
* „Laukimas“ (1909)
* „Šešios mažos pjesės fortepijonui“ (1911)
* „Mėnulio pjero" (1912)
* "Laimingoji ranka (1913)
* „Širdies želmemenys“ (1911–1915)
* „Mozė ir Aronas“ (1929–1932)
* „Liudininkas iš Varšuvos“ (1947)
Abileiksas

**Abileiksas** – gyvenvietė Airijoje, Laoiso grafystėje. Nuo didesnio miesto Portlaoiso nutolęs 14 km. Gyvena apie 1500, o jo ribose dar 2400 žmonių (2002 duomenimis). Tai rami ir daug istorinių pastatų turinti gyvenvietė. Abilaikse veikia vietinė ligoninė, kelios parduotuvės ir užeigos, viešbutis, bei modernus golfo klubas.

## Istorija

Tai gana senas miestas. Įkurtas XVIII amžiuje Vikonto de Vesči, netoli XII amžiuje įkurto cistercijų (bernardinų) vienuolyno esančio šalia Noro upės. Vėliau garsėjo savo audyklom, keli kilimai nuausti legendiniam Titanikui. Čia gimė žinomas skulptorius Launtas Tomsonas (1833–1894).

2023 m. miestas išrinktas švariausiu Airijos miestu.

## Šaltiniai

## Nuorodos
* Abilaikso golfo klubas
* Abbeyleix Manor Viešbutis
Osorio Borisas

**Birisas Mor Osrajus** (**Borisas In Osoris** ar **Borisas Osoryje**), ,  – gyvenvietė Airijoje, Laoiso grafystėje. Miestelis yra šalia N7 greitkelio (Dublinas-Limerikas), kuo grindžiama miestelio ekonomika. Miestelyje veikia parduotuvėlės, daugiausiai tenkinančios, sustoti pailsėti N7 greitkeliu keliaujančių, keleivių poreikius.
Balirounas

**Balirounas** (air. *Baile Átha an Róine*, ) – gyvenvietė Airijoje, Laoiso grafystėje. Miestelyje veikia net dvi bažnyčios.
Roque Santa Cruz

**Rokė Santa Krusas** (; g. 1981 m. rugpjūčio 16 d. Asunsjone) – buvęs Paragvajaus futbolininkas; ilgametis Paragvajaus futbolo rinktinės puolėjas.

## Karjera

Karjerą pradėjo Olimpia Asunción klubo jaunimo komandoje. Netrukus tapo pagrindiniu puolėju. Trenerio Luis Cubilla pakviestas į pagrindinę sudėtį būdamas vos 16 metų. Su komanda laimėjo šalies čempionatą ir išrinktas geriausiu metų Paragvajaus futbolininku. 

Pakviestas į Bayern Munich. Vokietijoje futbolininką pradėjo persekioti traumos, tačiau išliko svarbiu atsarginiu puolėju. 

2009 m. birželio 22 d. pasirašė ketverių metų kontraktą su Manchester City klubu. 
: 2011 m. sausio 14 d. iki sezono pabaigos buvo išnuomotas Blackburn Rovers klubui.

## Rinktinės

Puikiai žaidė jaunimo rinktinėje. 2005 m. Atėnų vasaros olimpinėse žaidynėse su komanda laimėjo sidabro medalius. Dalyvavo 2002 m. pasaulio futbolo čempionate, kur įmušė svarbų įvartį. Pakviestas ir į 2006 m. pasaulio futbolo čempionatą, kur per trejas rungtynes žaidė 242 minutes.

## Dalyvavimas čempionatuose

|}

## Laimėjimai
;
* Copa America, 2 vieta: 2011
**Olimpia Asunción**
* Primera División (Paragvajus): 1997, 1998, 1999, 2018 Apertura, 2018 Clausura, 2019 Apertura

**Bayern Munich**
* Bundesliga: 1999–2000, 2000–01, 2002–03, 2004–05, 2005–06 m.
* DFB-Pokal: 1999–2000, 2002–03, 2004–05, 2005–06 m.
* DFB-Ligapokal: 2000, 2004 m.
* UEFA Čempionų lyga: 2000–01 m.
* Tarpžemyninė taurė: 2001 m.

## Išnašos

## Nuorodos
* 
*
Klonaslis

**Klonaslis** (, ) – gyvenvietė Airijoje, Lišo grafystėje. Miestelį supa vaizdingi kraštovaizdžiai, nes jis yra įkurtas Slyve Blūmo () kalnų papėdėje. Miestelis yra maždaug už 70 km į pietvakarius nuo Dublino.
Timaho

**Timahojus** (, ) – gyvenvietė Airijoje, Laoišo grafystėje. Miestelyje yra išlikęs XII amžiaus apžvalgos bokštas.
Stradbalis

**Stradbalis** – gyvenvietė Airijoje. Miestelis yra įžymus dėl kasmetinio garo ralio (*Steam Rally*). Į šį ralį kasmet susirenka tradicinių garu varomų transporto priemonių entuziastai. Įžymus Kanados politikas Walter Shanly yra klilęs iš Stradbalio.
Rainer Maria Rilke

**Raineris Marija Rilkė** (vok. **Rainer Maria Rilke**, 1875 m. gruodžio 4 d. – 1926 m. gruodžio 29 d.) – vienas iškiliausių XX a. vokiečių kalba kūrusių poetų, modernizmo atstovas.

Pagrindinė kūrybos tema – krikščionybė netikėjimo, vienišumo ir pagiežos amžiuje.

## Nuorodos
* Rilkės tekstai lietuvių kalba
Rytų slavai

**Rytų slavai** – XVI a. rytų slavų genčių pagrindu susiformavo dabartinės keturios rytų slavų tautos – rusai, rusinai, ukrainiečiai, gudai. Paskirų šių tautų susidarymo etnogenėzėje mažesne ar didesne dalimi dalyvavo ne tik slavai, bet ir baltai, finougrai, iranėnai.
Rusų tauta formavosi iš pietinių sričių slavų, baltų (Okos galindų) ir finų (muromai, meščiorai, meriai). Nuo 9 a. gyvavusioje Kijevo Rusios valstybėje jie sudarė senrusių tautą; iš dalies prie senrusių etnogenezės prisidėjo tiurkai (chazarai, pečenegai, kumanai). Suirus Kijevo Rusiai 12 a. prasidėjo senrusių tautos dezintegracija. Vakariniai senrusiai 13 a. pateko Lietuvos, Lenkijos ir Vengrijos valdžion; ilgainiui iš jų susidarė gudų (Lietuvos Didžiojoje Kunigaikštystėje), ukrainiečių (Lenkijos karalystėje) ir Užkarpatės rusinų (Vengrijos karalystėje) tautos. Rytiniai senrusiai 12–16 a. buvo įvairių rusų kunigaikštysčių (Vladimiro-Suzdalės, Maskvos, Tverės, Riazanės) ir feodalinių respublikų (Naugardo, Pskovo) valdžioje. 15 a. pabaigoje–16 a. pradžioje jas prijungus prie Maskvos didžiosios kunigaikštystės pradėjo formuotis vieninga rusų (didžiarusių) tauta.

Paminėtini Ìlmenio slavai, rytų slavų gentys, 6–10 a. gyvenusios prie Ilmenio ežero, Volchovo, Lovatės, Mstos upių baseine, prie Mologos aukštupio. Vertėsi ariamąja žemdirbyste (išliko archeologinių paminklų – žemdirbių gyvenviečių liekanų, darbo įrankių, pilkapių). 9 a. Ilmenio slavų žemėse susikūrė Didysis Naugardas.

Kalbant apie gudus reikia nepamiršti, kad tai buvo daugiau kaip etnonimas, kuriuo baltai skirtingais laikotarpiais vadino įvairias tautas. Kilęs veikiausiai iš rekonstruoto gotų kalbos žodžio *ghudas*. Į baltų kalbas pateko pirmo tūkstantmečio pradžioje, gotams gyvenant prie Vyslos žemupio. Terminas ėmė reikšti apskritai svetimtaučius.
Pirmo tūkstantmečio viduryje gudais imta vadinti rytų slavus. Šiems suskilus į rusus, ukrainiečius ir baltarusius (tautybės galutinai susidarė 17 a.) gudais vis labiau buvo vadinami Lietuvos Didžiojoje Kunigaikštystėje gyvenantys rytų slavai, nuo 17 a. – daugiausia baltarusiai, nuo 19 a. antros pusės – tik jie.
20 a. 5 dešimtmečio antroje pusėje etnonimas gudai oficialiai pakeistas etnonimu baltarusiai. Nuo 10 dešimtmečio pradžios etnonimas gudai neretai vartojamas kaip tradicinis.
José Cardozo

**Chosė Kardosas** (*José Cardozo*; g. 1971 m. kovo 19 d. *Nueva Italia* mieste) – buvęs Paragvajaus futbolininkas, Paragvajaus futbolo rinktinės žaidėjas. Dabar – treneris.

## Karjera

Cardozo – daugiausiai įvarčių Paragvajaus nacionalinėje rinktinėje įmušęs žaidėjas (25). Dalyvavo 1998, 2002 m. pasaulio futbolo čempionatuose. Jis, kaip papildomas vyresnis žaidėjas, padėjo jaunimo rinktinei 2004 m. vasaros olimpinėse žaidynėse iškovoti sidabro medalį. Visą savo karjerą praleido įvairiuose Lotynų Amerikos bei Šveicarijos klubuose. 2002 m. tapo geriausiu Pietų Amerikos metų žaidėju. Kelis kartus išrinktas geriausiu metų Paragvajaus futbolininku. Pakviestas į 2006 m. pasaulio futbolo čempionatą, tačiau prieš pat čempionato pradžią gavo sunkią traumą ir buvo priverstas jį praleisti.

2006 m. liepą pasitraukė iš San Lorenzo klubo ir siekė pabaigti karjerą savo mėgstamoje Asunsjono Olimpia klube. Tačiau žaidėjų priėmimo terminas buvo pasibaigęs, todėl Cardozo nutarė pabaigti futbolininko karjerą. 2006 m. lapkritį Olimpijos treneris Oscar Paulin buvo atleistas iš komandos dėl prastų rezultatų ir į jo vietą priimtas Cardozo.

## Dalyvavimas čempionatuose

|}

## Išnašos
* 

## Nuorodos
*
Mauntmelikas

**Mauntmelikas** – gyvenvietė Airijoje, Lišo grafystėje. Miestelis buvo svarbus pramonės centras iki XIX amžiaus vidurio bado Airijoje. Miestelyje yra išlikę daug džiordžinės architektūros pastatų.

## Nuorodos
* Mauntmeliko bendruomenės svetainė
Dzaibacu

**Dzaibacu** (, pažod. „turtinė klika“) – didelė įmonių grupė Japonijoje; konglomeratas.

XIX a. ir pirmojoje XX a. pusėje dzaibacu sąvoka naudota apibūdinti didelėms atskirų šeimų kontroliuojamoms bankų ir pramonės įmonių grupėms. Keturi didieji dzaibacu buvo sukurti dar Edo laikotarpyje. Tai „Mitsubishi“, „Mitsui“, „Sumitomo“ ir „Yasuda“. Verslo konglomeratai, antrojo lygmens dzaibacu, atsiradę po Rusijos–Japonijos karo iki Antrojo pasaulinio karo yra „Okura“, „Furukawa“, „Nakajima“ ir „Nissan“.

Sąjungininkų okupacijos metu dzaibacu Japonijoje formaliai panaikinti. Juos kontroliuojančių šeimų turtas konfiskuotas; buvusios dzaibacu „galvos“ – holdingo kompanijos – sunaikintos, o persipinantis kompanijų valdymas, kuris buvo ypač svarbus senajai sistemai – uždraustas. Taip 1946 m. Vyriausioji sąjungininkų vadovybė išardė tokius dzaibacu kaip „Asano“, „Furukawa“, „Nakajima“, „Nissan“, „Nomura“ ir „Okura“. „Matsushita“, nors ir nebuvo dzaibacu, taip pat buvo planuojama suskaldyti, tačiau nuo to ją išgelbėjo profesinės sąjungos pateikta peticija, kurią pasirašė 15 000 darbuotojų ir jų šeimos narių.

Sąjungininkų reformatoriams bei karinei vadovybei niekada nepavyko visiškai išskaidyti dzaibacu, iš dalies ir dėl to, kad tuometinė laiko dvasia palaikė konglomeratų kūrimąsi. Konglomeratai laikyti naudingais ekonomikai, o Japonijos viešoji nuomonė bei dzaibacu darbininkų ir vadovybės bei susijusios biurokratijos nuomonė dėl dzaibacu skaidymui buvo nepalanki arba priešiška.

## Dzaibacu sąrašas

### Didysis ketvertas
* Mitsubishi (三菱財閥)
* Mitsui (三井財閥)
* Sumitomo (住友財閥)
* Yasuda (安田財閥)

### Antro lygmens dzaibacu
* Asano (浅野財閥)
* Fujita (藤田財閥)
* Furukawa (古河財閥)
* Mori (森コンツェルン)
* Kawasaki (川崎財閥)
* Nakajima (中島飛行機)
* Nitchitsu (日窒コンツェルン)
* Nissan (日産コンツェルン)
* Nisso (日曹コンツェルン)
* Nomura (野村財閥)
* Okura (大倉財閥)
* Riken (理研コンツェルン)
* Shibusawa (渋沢財閥)

### Ankstesni dzaibacu
* Suzuki (鈴木商店)
Roberto Miguel Acuña

**Robertas Migelis Akunja** (*Roberto Miguel Acuña*; g. 1972 m. kovo 25 d. Aveljanedoje) – buvęs Paragvajaus futbolininkas. Buvęs Paragvajaus futbolo rinktinės žaidėjas.

## Karjera

Gimė Argentinoje, imigrantų iš Paragvajaus šeimoje. Persikėlė į Paragvajų ir gavo pilietybę. Žaidė vietiniame Club Nacional klube. Vėliau grįžo atgal į Argentiną ir tęsė karjerą Independiente ir Boca Juniors klubuose. Vėliau persikėlė į Ispaniją. 2001 m. tapo metų Paragvajaus futbolininku. Dalyvavo 1998, 2002 m. pasaulio futbolo čempionatuose. Pakviestas į 2006 m. pasaulio futbolo čempionatą, kur žaidė visose trejose rungtynėse.

## Dalyvavimas čempionatuose

|}

## Pasiekimai

* Supercopa Sudamericana: 1995 m.
* Copa del Rey: 2000–01 m.
* Paragvajaus metų futbolininkas: 2001 m.

## Išnašos

## Nuorodos
*
Japonijos transportas

Moderni ir efektyvi **Japonijos transporto sistema** aptarnauja virš 100 mln. gyventojų.

## Geležinkelio transportas

Japonijoje geležinkeliai yra pagrindinė gyventojų transporto priemonė, ypač susisiekime tarp didžiųjų miestų ir keliaujantiems į darbą ir iš darbo metropolinėse srityse. Iki 1987 m. valdyti Japonijos geležinkeliai vėliau buvo padalinti į septynias kompanijas ir privatizuoti. Taip pat yra smulkesnių privačių įmonių ir regioninių vyriausybių valdomų geležinkelio kompanijų. Japonijos traukiniai garsėja savo punktualumu.
Justo Villar

**Chustas Vilmaras Viljaras Viverosas** (*Justo Wilmar Villar Viveros*; g. 1977 m. birželio 30 d.) – buvęs Paragvajaus vartininkas, rungtyniavęs šalies nacionalinėje rinktinėje.

## Karjera
Gimė mažame Serito miestelyje Njembuku departamente, Justo Solano Villar ir Analía Viveros de Villar šeimoje. Jaunystėje dirbo elektriku, staliumi, ūkininku, žveju.

Karjerą pradėjo 1996 m. Paragvajaus „Club Sol de América“, kurį treniravo buvęs garsus vartininkas Ever Hugo Almeida. Viljaras sėmėsi iš jo technikos ir įgūdžių. Netrukus persikėlė į stipresnį „Libertad“ klubą, su kuriuo laimėjo nacionalinį čempionatą. 

2004 m. persikėlė į Argentiną, „Newelll’s Old Boys“ klubą. Čia Viljaras daugelį sužavėjo savo puikiu žaidimu ir išrinktas Argentinos lygos metų vartininku bei metų Paragvajaus futbolininku. 

2008 m. Viljarą įsigijo Ispanijos klubas „Real Valladolid“. Tiesa, šiame klube jam nuolat teko kovoti, dėl galimybės vietos startinęje sudėtyje. 

2011 m. Viljaras, būdamas 34 metų, grįžo į Argentiną.

## Rinktinės
Atstovavo Paragvajui 1997 m. pasaulio jaunimo čempionate. 

1999 m. debiutavo nacionalinėje rinktinėje. Karjerą rinktinėje pabaigus vartininkams Chosė Luisui Čilavertui ir Rikardui Tavareliui, Viljaras tapo pagrindiniu rinktinės vartininku ir buvo pakviestas dalyvauti 2006 m. pasaulio futbolo čempionate, kur sužaidė tik 7 minutes, per kurias praleido vieną įvartį ir gavęs traumą buvo pakeistas. Panašus likimas jį ištiko ir 2007 m. Copa America turnyre. Tačiau 2010 m. pasaulio ir 2011 m. Copa America čempionatuose Viljaras žaidė visas rungtynes, buvo komandos kapitonu ir sėkmingai stabdė priešininkų atakas bei 11 m baudinius.

## Laimėjimai

### Komandiniai
;Libertad
* Primera División (Paragvajus): 2002, 2003
;Newell’s Old Boys
* Primera División (Argentina): 2004 Apertura
;
* Copa América, 2 vieta: 2011

### Asmeniniai
* Paragvajaus metų futbolininkas: 2004

## Dalyvavimas čempionatuose

|}

## Išnašos

## Nuorodos
*
Vaivoras

* *V. gaultherioides*;
* *V. occidentale*;
* *V. uliginosum* subsp. *gaultherioides*;
* *V. uliginosum* subsp. *occidentale*;
* *V. uliginosum* var. *microphyllum*

**Vaivoras** arba **girtuoklė** (*Vaccinium uliginosum*) – erikinių šeimos (*Ericaceae*) krūminis augalas. Aukštis iki 100 cm. Stiebas status, šakotas. Lapai ovališki, trumpakočiai, šviesesni nei mėlynės su melsvu atspalviu. Apatinė stiebo dalis sumedėjusi, šakų viršūnės išlieka žalios.

Pavieniai rutuliški žiedai išauga ant trumpų kotelių. Taurelė priaugusi prie mezginės, vos įžiūrima. Vainikėlis balsvas rausvas, suaugtinis, pūstas, išlikusi viršūninė anga su trumpomis, bukomis skiautėmis. Vaivorai pražysta gegužės pabaigoje, pats žydėjimas iki birželio vidurio. Vaisiai – pailgai rutuliškos, mėlynos, su balsva apnaša uogos. Jos prinoksta liepos pabaigoje ir laikosi iki spalio.
 
Auga drėgnuose, šviesiuose miškuose, kimininėse pelkėse.

Literatūroje teigiama, kad uogos svaiginančios. Daugelyje kalbų liaudiški pavadinimai motyvuoti šiuo poveikiu. Nėra įrodyta, kokia veiklioji medžiaga už tai atsakinga. Svarstoma, kad tai parazituojančio grybo poveikis. Kitur sakoma, kad svaiginimas atsiranda dėl gailio poveikio, kuris dažnai auga kartu. Galimas dalykas, kad pavadinimas atsirado dėl to, kad iš uogų gamindavo alkoholinį gėrimą.


Vaccinium uliginosum.jpg|Požymiai
Vaizdas:Vaccinium ulig.jpg|Vaivoro žiedai
Vaizdas:Vaccinium uliginosum 5.jpg|Vaivoro uogos
Vaizdas:Vaccinium uliginosum vaisai 2006-08-01.JPG
Dryžieji ešeriai

**Dryžieji ešeriai** (*Moronidae*) – ešeržuvių (*Perciformes*) šeima. Paplitę Šiaurės Amerikos rytinėse ir Europos priekrančių zonoje. Žuvų dydis – 120–180 cm. 

Šeimoje yra 6 jūrinės rūšys.

## Gentys
*Vilkešeriai (*Dicentrarchus*)
*Dryžieji ešeriai (*Morone*)
Japonijos automobilių pramonė

**Japonijos automobilių pramonė** pradėjo formuotis po Antrojo pasaulinio karo. Postūmis jai buvo Korėjos karo metu iš JAV vyriausybės gautas užsakymas pagaminti didelį karinių transporto priemonių kiekį. Japonija buvo arti karinių veiksmų teatro ir vis dar okupuota JAV. Dėl Japonijos ekonominio stebuklo pokariu didėjo automobilių paklausa vidaus rinkoje, o aštuntajame dešimtmetyje prasidėjo ekspansija į užsienio rinkas. Japonijos gamintojai automobilių gamybos įmones ėmė statyti ir užsienyje.

2000 m. Japonija buvo didžiausias pasaulio automobilių gamintojas. Automobilių gamyba pastaraisiais metais šiek tiek sumažėjo, iš dalies dėl Kinijos konkurencijos, iš dalies dėl pasikeitusių Japonijos vyriausybės prioritetų. Poveikį automobilių gamybos apimtims padarė ir amžių sandūroje prasidėjusi bendra Japonijos ekonomikos recesija. Kinija gali sėkmingai konkuruoti su Japonija, nes turi pigesnę darbo jėgą, be to Kinijoje gerai išvystyta geležies rūdos gavybos ir plieno gamybos pramonė. Japonija praktiškai neturi vietinių geležies rūdos išteklių, o šalies vyriausybė labiau orientuojasi į aukštųjų technologijų pramonę, o ne automobilių gamybos pramonę.

Japoniški automobiliai pasižymi aukšta kokybe ir mažesnėmis nei Vakarų Europos ar JAV automobilių kainomis.

## Japonijos automobilių gamintojai
* Toyota Motor Corporation;
* Nissan Motor;
* Mazda Motor Corporation;
* Honda Motor Corporation;
* Hino Motors, Ltd;
* Daihatsu Motor Co., Ltd;
* Yamaha Motor Company Ltd;
* Suzuki Motor Corporation;
* Kawasaki Heavy Industries, Ltd;
* Fuji Heavy Industries (Subaru);
* Isuzu Motors Ltd.
Kunda

**Kunda** () – miestas Estijos šiaurėje, Suomijos įlankos pakrantėje, prie Kundos upės žiočių, į šiaurės rytus nuo Rakverės. Ateina geležinkelio ir plento atšaka iš Rakverės. Cemento pramonė. Netoliese kasomos klintys ir molis reikalingi cemento gamybai.

## Istorija
Kunda pirmą kartą minima 1241 metais. XIX a. tapo svarbia prieplauka. 1870 m. įkurta cemento gamykla. 2004 m. pradėta celiuliozės fabriko statyba. Dar 1883 m. Kundoje pastatyta pirmoji Estijoje hidroelektrinė. Miestas nuo 1938 m.

## Miestai partneriai
*  Seinejokis, Suomija
*  Bruocėnai, Latvija
*  Gdynia, Lenkija
*  Sioderhamnas, Švedija

## Galerija

Kunda tsemendivabriku pudelahi.jpg|Kundos cemento fabrikas
Kunda tsemendivabriku klinkerveski hoone.jpg|Kundos cemento fabrikas
Kunda tsemendivabriku Dietz-ahju korsten nr 1.jpg|Kundos cemento fabrikas


## Šaltiniai

## Nuorodos
* Miesto oficiali svetainė
Žibintiniai ešeriai

**Žibintiniai ešeriai** (*Acropomatidae*) – ešeržuvių (*Perciformes*) šeima. Dydis – iki 40 cm. Turi du nugarinius pelekus, iš jų vienas su 7-10 dygliais. Uodeginis pelekas su 2-3 dygliais. Paplitę vandenynų tropikinėse zonose. Gyvena iki kelių šimtų metrų gylyje. 

Šeimoje 8 gentys, 33 rūšys.

## Gentys
*Žibintiniai ešeriai (*Acropoma*)
*Keistieji apogonopsai (*Apogonops*)
*Beriksiniai jūrešeriai (*Doederleinia*)
*Pratisieji jūrešeriai (*Malakichthys*)
*Skumbriniai ešeriai (*Neoscombrops*)
*Netikrosios hovelės (*Pseudohowella*)
*Kardinolai sinagros (*Synagrops*)
*Verilai (*Verilus*)
Rudžuvinės

**Rudžuvinės** (*Amarsipidae*) – ešeržuvių (*Perciformes*) žuvų šeima, kurioje tik vienintelė rūšis – **rudžuvė** (*Amarsipus carlsbergi*). Dydis – 20-25 cm. Paplitusios Indijos ir Ramiajame vandenynuose.

## Nuorodos
* Rudžuvinių šeimos aprašymas (anglų k.
Kolkos kanjonas

**Kolkos kanjonas** (isp. *Cañon de Colca*, ) yra gilus kanjonas Peru Anduose apie 100 km į šiaurę nuo Arekipos. Gylis nuo kranto iki upės dugne – 1200 m. Gylis nuo šalia esančių kalnų iki dugno – 3200 m. 

Kolkos kanjonas Gineso rekordų knygoje vadinamas giliausiu pasaulio tarpekliu, tačiau apie jį tik nedaugelis žmonių yra girdėję, nes tai – atsiskyrusi nuo viso pasaulio Andų vietovė.

Netoliese, Peru vietovėje, vadinamoje *[[Ugnikalnių slėnis|Ugnikalnių slėniu]]*, išsibarstę po visą slėnį stūkso virš 100 užgesusių ugnikalnių kūgių, kai kurie jų 300 m aukščio, primenantys Mėnulio kraterius. Tūkstančiai baltų lauko riedulių guli *Toro Muerte* – karštoje smėlingoje dauboje, įsiterpusioje tarp *Ugnikalnių slėnio* ir Ramiojo vandenyno. Daugelyje šių riedulių išraižytos geometrinės figūros, saulės diskai, gyvatės, lamos, žmonės.

Šiuose atšiauriuose kalnuose šimtus metų gyveno žmonės, kalnų papėdėse auginantys javus ir laikantys lamas. Save jie laikė atsikėlusiais iš apsnigto kūgio pavidalo *Koljagvatos* ugnikalnio. Save jie taip pat vadino švento kalno vardu – *koljagvais*.

Ne tik paukščių, bet ir gyvūnų dvėsena minta didysis Andų kondoras. Tačiau maitos šiuose kalnuose ne visuomet užtenka, todėl ir kondorams, nors ir kokie nepažeidžiami jie atrodytų, gyvenimas šiose vietovėse būna sunkus. 

## Galerija


file:Colca-Tal.jpg|
file:Gehöft im Colca-Tal.jpg|
File:Colca-Tal Terrassen 02.jpg|
file:ValleColca lou.jpg|
file:Lamas im Colcatal.jpg|
file:Condor01 ST 98.jpg|


## Nuorodos
* Kolkos kanjonas
Barakudos

**Barakudos** (*Sphyraena*) – ešeržuvių (*Perciformes*) būrio, monotipinės **barakudinių** (*Sphyraenidae*) šeimos žuvų gentis.

Išore panašios į lydeką, dantys aštrūs, dideli. Paplitusios atogrąžų jūrose.

Gentyje 26 rūšys.
Allianz arena

**„Allianz“ arena** – futbolo stadionas Vokietijoje, šiaurinėje Miuncheno miesto dalyje. Stadiono talpa 75 024 vietos (sėdimos ir stovimos), iš jų 61 682 – sėdimos. Savo namų rungtynes čia žaidžia FC Bayern München futbolo klubas, iki 2017 m. Bayern dalijosi stadionu su TSV 1860 München. Prieš tai abi komandos žaidė Miuncheno olimpiniame stadione nuo 1972 iki 2005 m.

## Istorija
Stadionas buvo pradėtas statyti 2002 m. spalio 21 d., statybos kainavo 286 mln. eurų. Stadionas atidarytas 2005 m. gegužės 30 d. rungtynėmis tarp TSV Munchen ir FC Nurnberg klubų, kurias 3–2 laimėjo šeimininkai. Šiame stadione buvo sužaistos šešerios 2006 m. pasaulio čempionato rungtynės, taip pat vyko 2020 m. Europos futbolo čempionatas ir 2024 m. Europos futbolo čempionatas.

## Pavadinimas
„Allianz“ kompanija yra nusipirkusi teisę vadinti šį stadioną savo vardu 30-iai metų, tačiau pasaulio čempionato metu stadionas oficialiai vadintas *FIFA World Cup Stadium Munich*, kadangi rėmėjo vardas, remiantis FIFA įstatais, negali figūruoti. Panašiai yra ir su UEFA Čempionų lyga, rungtynių metu šis stadionas žinomas kaip *Munich Arena*.

## Šaltiniai

## Nuorodos

* Oficiali svetainė
Pasikartojantis kodas

**Pasikartojantis kodas** () – ta pati instrukcijų seka programos tekste pasikartoja dukart ar daugiau. Tokią programą sunkiau prižiūrėti (jei pasikartojančiame fragmente aptinkama klaida, ją reikia taisyti iškart keliose vietose).. Pasikartojantis kodas yra rimta ir paplitusi programavimo problema. Manoma, jog daugelyje didesnių sistemų jis sudaro apie 10%–15% viso kodo.

## Pavyzdys
Pavyzdžiui, sakiniai:


```c
int s1 = 0;
  for (int i = 0; i < 10; i = i + 1)
    s1 = s1 + i * i;
  int s2 = 0;
  for (int i = 0; i < 10; i = i + 1)
    s2 = s2 + i;
```


daug aiškiau atrodytų bei būtų greičiau vykdomi sujungti į vieną:

```c
int s1 = 0;
  int s2 = 0;
  for (int i = 0; i < 10; i = i + 1)
    {
      s1 = s1 + i * i;
      s2 = s2 + i;
    }
```


## Trijų pakartojimų taisyklė
Yra žinoma "trijų pakartojimų taisyklė", kurios autoriai siūlo imtis  pertvarkymų (atsikratant pakartojimo) jei kodo fragmentas kur nors kartojasi daugiau nei du kartus. Kiti šaltiniai siūlo apskritai vengti bet kokių pasikartojimų. 

## Šaltiniai
Luvariniai

**Luvariniai** (*Luvaridae*) – ešeržuvių (*Perciformes*) šeima, kurioje 1 gentis ir vienintelė rūšis – **luvaris** (*Luvarus imperialis*). Tai iki 1,8 m išaugančios ir zooplanktonu mintančios žuvys, paplitusios vandenynų atogrąžų zonoje.
Slapukinės

**Slapukinės** (*Ariommatidae*) – ešeržuvių (*Perciformes*) šeima, kurioje yra viena gentis – **slapukės** (*Ariomma*) su 9 rūšimis. Žuvų dydis 15–80 cm. Paplitusios vandenynų tropinio ir subtropinio klimato zonose. Gyvena iki 100 m gylyje.
Medūzešeriai

**Medūzešeriai** (*Centrolophidae*) – ešeržuvių (*Perciformes*) šeima. Paplitę šiltuose tropiniuose vandenyse. Žuvų dydis – 80-120 cm. 

Šeimoje 7 gentys, 31 rūšis.
## Gentys
*Juodieji medūzešeriai (*Centrolophus*)
*Dumblių dreifešeriai (*Hyperoglyphe*)
*Rudieji medūzešeriai (*Icichthys*)
*Karpotieji ešeriai slapukai (*Psenopsis*)
*Paprastieji dreifešeriai (*Schedophilus*)
*Tamsieji slapukai (*Seriolella*)
*Tubijos (*Tubbia*)
Kelno katedra

**Kelno katedra** () – gotikinė Kelno bažnyčia (katedra), statyta 1248–1437 m., 1842–1880 m. Baigta statyti 1880 m. spalio 15 d. Oficialus pavadinimas – **Šv. Petro ir Marijos katedra** (). Aukštis − 157 metrai. Tai yra antroji pagal aukštį (po Ulmo katedros) bažnyčia Vokietijoje ir trečioji visame pasaulyje. Kelno katedra stovi Kelno senamiestyje, šalia Kelno traukinių stoties.

XX a. 7-ajame dešimtmetyje Kelno katedros šiaurinėje dalyje buvo suteiktos patalpos rengti Islamo pamaldas turkų imigrantams darbininkams Vokietijoje. Ramadano pabaigoje 1965 metais susirinko apie 400 musulmonų, melsdamiesi ir giedodami pasninko pabaigą. Tuometinė katedros administracija žiniasklaidai pabrėžė, kad patalpų suteikimas melstis kitatikiams Kelno bažnyčiose nesąs „neįprastas“ dalykas.

## Išnašos

## Nuorodos

* Oficiali svetainė (vokiečių k.)
Berlyno olimpinis stadionas

**Berlyno olimpinis stadionas** () – stadionas Vokietijos sostinėje Berlyne. Savo namų rungtynes čia žaidžia Hertha BSC Berlin futbolo klubas. Stadione telpa 74 228 žiūrovų.

## Istorija

Olimpinis stadionas buvo statomas 1934–1936 m., jo talpa siekė 100 000 žiūrovų. Stadiono ir Olimpinių žaidynių atidarymas įvyko tą pačią dieną – 1936 m. rugpjūčio 1 d.

1974 m. stadionas buvo iš dalies padengtas stogu X pasaulio futbolo čempionatui. 2000–2004 m. vyko remonto darbai ir modernizacija, po kurios stadionas turi 74 228 sėdimas vietas. UEFA įvertino šį stadioną penkiomis žvaigždutėmis. Šiame stadione buvo sužaistos 6 2006 m. pasaulio čempionato varžybos, tarp jų ir finalinės rungtynės, taip pat 2024 m. Europos futbolo čempionatas.

## 2006 m. pasaulio čempionatas

Įvykusios pasaulio futbolo čempionato rungtynės:

* 2006 m. birželio 13 d., F grupė: Brazilija – Kroatija 1:0
* 2006 m. birželio 15 d., B grupė: Švedija – Paragvajus 1:0
* 2006 m. birželio 20 d., A grupė: Ekvadoras – Vokietija 0:3
* 2006 m. birželio 23 d., H grupė: Ukraina – Tunisas 1:0
* 2006 m. birželio 30 d., Ketvirtfinalis: Vokietija – Argentina 5:3 (po 11 m. b.)
* 2006 m. liepos 9 d., Finalas: Italija – Prancūzija 6:4 (po 11 m. b.)

## Nuorodos

* Vaizdai iš Berlyno Olimpinis stadionas 
* Pasaulio čempionato svetainė apie Berlyno Olimpinis stadioną 
* Oficialus stadiono puslapis
Kelno universitetas

** Kelno universitetas ** (*Universität zu [[Kelnas|Köln]]*) – didžiausia aukštoji mokykla Vokietijoje (apie 42 000 studentų). Įkurtas 1388 m. gegužės 21 d.

## Fakultetai
* Ekonomikos ir socialinių mokslų (WISO)
* Filosofijos
* Medicinos
* Teisės fakultetas
* kt.

## Literatūra
**Istorija**
* Erich Meuthen: *Kölner Universitätsgeschichte, Band I: Die alte Universität*,1988, ISBN 3-412-06287-1
* Bernd Heimbüchel und Klaus Pabst: *Kölner Universitätsgeschichte, Band II: Das 19. und 20. Jahrhundert*, 1988, ISBN 3-412-01588-1
* Erich Meuthen (Hrsg.): *Kölner Universitätsgeschichte, Band III: Die neue Universität – Daten und Fakten*, 1988, ISBN 3-412-01688-8

## Nuorodos
* Universiteto tinklalapis, ''Universität zu Köln''
* Tarpt. ryšiai, ''Akademisches Auslandsamt''
* Universiteto istorija – ''Erich Meuthen: Kleine Kölner Universitätsgeschichte'' 
* Archyvai, Köln 
* Garbės senatoriai nuo 1925 
* KölnAlumni e. V. – Absolventų alumni
* Kampanija prieš studijų mokesčius
Ignacas Lojola

**Ignacas Lojola** (**Injigo Lopess de Onjass i Lojola**, , 1491 m. spalio  23 d . Lojoloje, Ispanija – 1556 m. liepos 31 d. Romoje ) – Romos Katalikų Bažnyčios Jėzuitų ordino įkūrėjas.

## Biografija
Pagal kilmę baskas. Tarnavo kariuomenėje, buvo Pamplonos pilies komendantas. Ginant tvirtovę buvo sunkiai sužeistas, bet pasveiko. Po šio įvykio jis pradėjo skaityti religinio turinio knygas – Jėzaus ir šventųjų gyvenimai. Jų paveiktas nusprendė pasišvęsti Viešpaties Dievo tarnystei.

Apie 1525 m. Barselonoje baigė lotynišką mokyklą, o 1534 m. gavo Paryžiaus Sorbonos universiteto daktaro laipsnį. Paryžiuje su bendraminčiais sukūrė naują draugiją, kurios nariai laisva valia davė neturto, skaistybės ir paklusnumo įžadus ir pasiryžo vykdyti viską, ką palieps Šventasis Tėvas (popiežius).

1540 m. patvirtinti „Jėzaus Draugijos“ – Jėzuitų – įstatai, o pirmuoju generolu paskirtas Lojola, vienuolystėje žinomas tėvo Ignaco (Ignato) vardu. 1622 m. kovo 12 d. Katalikų Bažnyčios paskelbtas šventuoju.

Lietuvoje šio šventojo vardu pavadintos:
* Šv. Ignaco Lojolos kolegija
* Šiaulių Šv. Ignaco Lojolos bažnyčia
* Želvos Šv. Ignaco Lojolos bažnyčia

## Nuorodos
Šventasis Ignacas Lojola 
* Šv. Ignacas Lojola – reto šaunumo Kristaus karys, 2009-07-31
Hesenbergo matrica

**Hesenbergo matrica** – tiesinėje algebroje vadinama matrica, kuri yra „beveik“ trikampė matrica. Matrica H vadinama viršutine Hesenbergo matrica, jei jos elementai hij=0, kai i>j+1, ir apatine Hesenbergo matrica, jei hij=0, kai j>i+1.

Pavyzdžiui:
: \begin{bmatrix}
* & * & * & * \\
** & * & * & * \\
0 & * & * & * \\
0 & 0 & * & * \\
\end{bmatrix}
yra viršutinė Hesenbergo matrica, o
: \begin{bmatrix}
* & * & 0 & 0 \\
** & * & * & 0 \\
** & * & * & * \\
** & * & * & * \\
\end{bmatrix}
yra apatinė Hesenbergo matrica.

Hesenbergo matricos pavadinto vokiečių matematiko Karlo Hesenbergo vardu.

## Hesenbergo matricos skaičiavimo metodai

Hesenbergo matrica gali būti apskaičiuojama įvairiais metodais: Givenso, Hauseholderio arba taikant elementariąsias transformacijas.

## Taikymas

Egzistuoja atvejai, kuomet reikia rasti matricos tikrines vertes, o matrica yra nesimetrinė. Tuomet šią matricą visų pirma patogiau pertvarkyti į Hesenbergo formos matricą, o tikrinių reikšmių skaičiavimo metodus taikyti pastarajai.

## Šaltiniai

## Nuorodos
* MathWorld
* PlanetMath .
Rausvieji ešerūnai

**Rausvieji ešerūnai** (*Callanthiidae*) – ešeržuvių (*Perciformes*) šeima.

Šeimoje 3 gentys, 13 rūšių:

## Gentys
* Rausvieji ešerūnai (*Callanthias*)
* *[[Grammatonotus]]*
* *[[Parabarossia]]*

## Nuorodos
* Rausvųjų ešerūnų nuotraukos ir rūšių sąrašas
Jim Rogers

**James "Jim" Rogers** (*1942 spalio 19) – JAV verslininkas, finansininkas.

1970 kartu su George Soros įsteigė Quantum Fund hedžo fondas.

Jim Rogers augo Demopolyje (Alabama). Būdamas 5 metų amžiaus, jis įsitraukė į verslą, pardavinėdamas kaimynystėje žemės riešutus.

Baigęs koledžą Alabamoje, studijavo Jeilyje bei Oksforde (universitetuose).

Baigęs Oksfordo u. atliko karinę tarnybą; po to jis grįžo į Wall Street firmą *Dominick and Dominick*, kur jau kartą dirbo jau po koledžo baigimo. Firmoje *Arnold S. Bleichroeder* jis susipažino su George Soros ir įkūrė Quantum Fund.

1980 Rogers pasitraukė iš Fonds valdybos ir nuo to laiko valdo tik savo turtą bei rašo knygas.

## Darbai
* *Investment Biker*, 1998, ISBN 3-922669-26-3
* *Žailiavos, Patraukliausia rinka pasaulyje*, 2005, ISBN 3-89879-110-6
* *Adventure Capitalist*, 2003, ISBN 0-470-86320-X (englisch)
* *Kapitalisto nuotykiai*, 2005, ISBN 3-89879-135-1
Cunejasu Mijamoto

**Cunejasu Mijamoto** (宮本恒靖; g. 1977 m. vasario 7 d.) – karjerą baigęs japonų futbolininkas, buvęs Japonijos rinktinės kapitonas.

Prieš pradėdamas profesionalo karjerą žaidė Došišos universitete ir Ikuno aukštojoje mokykloje, vėliau žaidė Gamba Osaka jaunimo komandoje ir Kongou FC klube, o nuo 1995 metų žaidė Osakos „Gamba“ klube.

2011 m. gruodžio 19 d. baigė profesionalo karjerą.

Nacionalinėje komandoje debiutavo 2000 m. birželio 18 dieną rungtynėse prieš Bolivijos vienuolikę. Po prasto pasirodymo 2002 metų pasaulio čempionate neteko vietos startinėje sudėtyje, bet 2003 metų gale vėl susigrąžino trenerio pasitikėjimą ir atgavo kapitono pareigas. Su rinktine žaidė dvejas 2006 m. pasaulio čempionato rungtynes.

## Dalyvavimas čempionatuose

|}

## Nuorodos
Didžiaburnės

**Didžiaburnės** (*Opistognathidae*) – ešeržuvių (*Perciformes*) šeima. Paplitusios Atlanto ir Ramiajame vandenyne, koralinių rifų zonoje. Dydis 10-20 cm. Galva, burna  ir akys didelės palyginus su likusia kūno dalimi. Turi vieną ilgą nugarinį peleką su 9-12 dyglių. Smėlėtame dugne įsirausia urvelius, kuriuose slepiasi. Minta planktonu ir kitais smulkiais organizmais.

Šeimoje 4 gentys, 60 rūšių:

## Gentys
*Atlantiniai kubilagalviai (*Lonchopishtus*)
**[[Merogymnoides]]*
*Spalvotieji kubilagalviai (*Opistognathus*)
*Ramiojo vandenyno kubilagalviai (*Stalix*)

## Nuorodos
*Didžiaburnių iliustracijos ir rūšių sąrašas
Jacek Bąk

**Jacekas Bonkas** (**Jacek Bąk**; g. 1973 m. kovo 24 d.) – buvęs Lenkijos rinktinės gynėjas, nacionalinės rinktinės kapitonas.

## Karjera
Pradėjo profesionalo karjerą gimtojo miesto klube būdamas šešiolikos metų, po dvejų metų perėjo į akščiausios lygos Poznanės „Lech“ ir su šiuo klubu jau pirmąjį sezoną laimėjo Lenkijos čempionatą. Po dviejų sėkmingų sezonų persikėlė į Prancūziją, kur 7 metus žaidė Liono „Olympique“, vėliau RC Lens klube. Nuo 2005 metų perėjo žaisti į Kataro Al Rayyan Club.

Nacionalinėje komandoje žaidžia nuo 1993 m. vasario 1 d., su rinktine žaidė visas trejas 2006 m. pasaulio čempionato rungtynes. Po 2008 m. čempionato paskelbė apie karjeros pabaigą rinktinėje.

## Dalyvavimas čempionatuose

|}

## Išnašos

## Nuorodos
*
Uoliniai ešeriai

**Uoliniai ešeriai** (*Dinopercidae*) – ešeržuvių (*Perciformes*) šeima. Paplitę Atlanto (nuo Angolos) ir Indijos vandenynuose. Gyvena ant uolų ir smėlėto dugno. Nugarinis pelekas su 9-11 dyglių, analinis – su 3.

Šeimoje 2 gentys, 2 rūšys.

## Gentys
* *[[Centrarchops]]*
* *[[Dinoperca]]*
Šviesešerinės

**Šviesešerinės** (*Sillaginidae*) – ešeržuvių (*Perciformes*) šeima. Dydis 30-65 cm. Paplitusios Ramiajame ir Indijos vandenynuose.

Šeimoje 3 gentys, 10 rūšių
## Gentys
*Didieji šviesešeriai (*Sillaginoides*)
*Plokščiapelekiai šviesešeriai (*Sillaginopis*)
*Paprastieji šviesešeriai (*Sillago*)

## Nuorodos
Lugano ežeras

**Lugano ežeras** ( arba *Ceresio*) – ežeras pietinėje Šveicarijos dalyje, pasienyje su Italija. Pavadinimas kilo nuo šalimais esančio Lugano miesto.

Ežeras telkšo 274 m virš jūros lygio, didžiausias gylis – 288 metrai, tūris – maždaug 6500 mln. m³. Forma netaisyklinga, pietuose išsišakoja į keletą atšakų. Krantai aukštai, skardingi. Tresos upe jungiasi su Madžorės ežeru. Laivuojamas. Centrinėje dalyje ežerą kerta plentas ir geležinkelis Milanas–Liucerna. Aplink įsikūrę daug kurortų.

Šalia ežero išsidėstę šie miestai:

* Luganas (Šveicarija)
* Kastanjola (Šveicarija)
* Gandrija (Šveicarija/Italija)
* Porleca (Italija)
* Kampione d’Italija (Italija)
* Kapolagas (Šveicarija)
* Porto Ceresijas (Italija)
* Ponte Tresa (Italija/Šveicarija)
* Agnas (Šveicarija)
* Figinas (Šveicarija)
* Morkotė (Šveicarija)
* Melidė (Šveicarija)

## Šaltiniai
Ilgadygliai ešerūnai

**Ilgadygliai ešerūnai** (*Dinolestidae*) – ešeržuvių (*Perciformes*) šeima, kurioje 1 gentis ir 1 rūšis – **ilgadyglis ešerūnas** (*Dinolestes lewini*). Kūnas iki 84 cm, pailgas, blizgantis. Rūšis panaši į barakudas. Paplitę Indijos vandenyno rytinėje dalyje ir Pietų Australijos pakrančių vandenyse.

## Nuorodos
* Ilgadyglio ešerūno aprašymas  ir nuotrauka
Ženevos ežeras

**Ženevos ežeras** ( arba *Lac de Genève*, ) – antras pagal dydį (po Balatono ežero) gėlo vandens telkinys centrinėje Europoje. Maždaug 60 % ežero yra Šveicarijos ir 40 % – Prancūzijos teritorijoje. Telkšo tektoninėje įduboje tarp Alpių ir Žuros kalnų.

Ežeras yra 73 km ilgio, 14 km pločio plačiausioje vietoje, didžiausias gylis – 310 m. Plotas – 582 km². Ežere yra dvi salos, kurios turi pavadinimus: *Arfa* ir *Peilz*. Krantai statūs, daug kur skardingi.

Ežeras laivuojamas. Prateka Ronos upė. Pakrantėse gausu kurortų. Prie Ženevos ežero įsikūrę miestai: Ženeva, Lozana, Montrė, Vevė (Šveicarija), Evian le Benas, Tonon le Benas (Prancūzija).

## Šaltiniai
Giliavandeniai kardinolai

**Giliavandeniai kardinolai** (*Epigonidae*) – ešeržuvių (*Perciformes*) šeima.

Dydis 20-75 cm. Paplitę vandenynų tropikinėse srityse. Giliavandenės, gyvena net iki 3 km gylyje.

## Gentys
Šeimoje 7 gentys, 33 rūšys.
**[[Brephostoma]]*
*Pailgieji ešerėliai (*Brinkmannella*)
*Didžiaakiai kardinolai (*Epigonus*)
*Florencielės (*Florenciella*)
**[[Microichthys]]*
*Rozenblatijos (*Rosenblattia*)
**[[Sphyraenops]]*
Siūlapelekinės

**Siūlapelekinės** (*Polynemidae*) – ešeržuvių (*Perciformes*) būrio žuvų šeima. Paplitusios tropinio ir subtropinio klimato vandenyse. Dydis nuo 20 iki 200 cm. Yra verslinių rūšių.

Šeimoje 9 gentys, 33 rūšys.
## Gentys
*Keturpištės siūlapelekės (*Eleutheronema*)
**[[Filimanus]]*
*Dešimtapirštės siūlapelekės (*Galeoides*)
**[[Leptomelanosoma]]*
**[[Parapolynemus]]*
**[[Pentanemus]]*
**[[Polydactylus]]*
*Daugiapirštės siūlapelekės (*Polynemus*)
Paplūdimių lašišos

**Paplūdimių lašišos** (*Leptobramidae*) – ešeržuvių (*Perciformes*) būrio žuvų šeima, kurioje yra 1 gentis ir 1 rūšis – **paplūdimių lašiša** (*Leptobrama muelleri*). Gyvena sūrokame vandenyje Pietų Gvinėjoje, Naujojoje Zelandijoje ir Vakarų Australijoje. Kūnas 35 cm ilgio. Nugarinis pelekas trumpas.

## Nuorodos
* Family Leptobramidae – Beachsalmon
Nykštukiniai saulešeriai

**Nykštukiniai saulešeriai** (*Elassomatidae*) – ešeržuvių  (*Perciformes*) būrio žuvų šeima, kurioje 1 gentis ir 6 rūšys. Dydis – 3-4 cm. Paplitusios daugiausia tropinio klimato vandenyse.
Botsvanos vėliava

**Botsvanos vėliava** – vienas oficialių Botsvanos Respublikos simbolių. Stačiakampio formos, padalinta į tris horizontalias juostas: viršutinė ir apatinė yra žydros spalvos, vidurinė – juodos, nuo išorinių juostų paryškinta baltomis fimbromis.

## Istorija
1885 m. kovo 31 d. įkurtas Bečuanalando protektoratas. Bečuanalandas neturėjo savo vėliavos, buvo naudojama Jungtinės Karalystės vėliava. 1966 m. rugsėjo 30 d. Bečuanalandas paskelbtas nepriklausoma Botsvanos Respublika, įteisinta Botsvanos vėliava.

## Simbolika
Šios vėliavos pagrindą sudaro trys spalvos: žydra, simbolizuojanti vandenį, ypač lietų, dėl kurio nepakankamumo šalis ne kartą yra nukentėjusi; balta bei juoda, simbolizuojanti zebrų kaimenes, kadangi zebras yra šios šalies nacionalinis gyvūnas, kuris yra vaizduojamas ir šalies herbe, taip pat rasinę darną šalyje tarp juodaodžių bei nedidelės baltųjų bendruomenės.

## Konstrukcija

## Spalvos
 Pantone spalvų sistemoje: Žydra – Pantone 284;  RGB spalvų sistemoje: Žydra – 117, 170, 219.

 Pantone spalvų sistemoje: Juoda – Pantone Black;  RGB spalvų sistemoje: Juoda – 0, 0, 0.

 Pantone spalvų sistemoje: Balta – nėra;  RGB spalvų sistemoje: Balta – 255, 255, 255.

## Šaltiniai

## Nuorodos

* Bostvanos vėliava 
* Vexilla-Mundi
Namibijos vėliava

**[[Namibija|Namibijos]] vėliava** buvo sukurta 1971 metais Pietvakarių Afrikos Liaudies Organizacijos (angl. SWAPO – *South West African People's Organization*), kovojusios už šios teritorijos nepriklausomybę nuo Pietų Afrikos Respublikos. Pastaroji oficialiai įteisinta 1990 metų kovo 21 dieną, kai ši šalis lygiai po 70 metų Pietų Afrikos Respublikos kontrolės atgavo suverenitetą.

Vėliavos pagrindą sudaro du statieji trikampiai esantys kairiajame viršutiniame bei dešiniajame apatiniame kampuose, kuriuos skiria trys juostos – dvi nedidelės, apsupančios didesniąją – einančios iš kairiosios apatinės vėliavos dalies link dešiniosios viršutinės. Vėliavoje vyrauja trys dominuojančios spalvos: raudona, dominuojanti stambiojoje juostoje; mėlyna, dominuojanti viršutiniame kairiajame kampe bei žalia, esanti apatiniame dešiniajame kampe; mažiau dominuojanti – balta, kurios juostelės skiria ją nuo mėlynos bei žalios spalvų, bei geltonos spalvos simbolis, simbolizuojantis saulę šioje karštoje bei sausoje šalyje.

## Simbolika

Kalbant apie spalvų simboliką yra galimos dvi interpretacijos. Pirmu atveju spalvos yra interpretuojamos taip: raudona – tai Namibijos žmonės, balta – tai taika ir vienybė šioje daugiatautėje bei ilgus karinius veiksmus patyrusioje šalyje, žalia – augaliją bei žemės ūkį, bei mėlyna – tai vandenynas, dangus bei vanduo, kurio šioje šalyje pakankamai neretai trūksta. Antru atveju yra teigiama, kad trys pagrindinės spalvos – žalia, mėlyna bei raudona yra ovambų genties – didžiausios Namibijos etninės grupės, kuri ir buvo Pietvakarių Afrikos Liaudies Organizacijos, kovojusios su PAR okupacija, dominuojanti jėga – pagrindinės spalvos.

## Istorija

1884–1915 metais, šiai šaliai priklausant tuometinei Vokietijos Imperijai, šios teritorijos oficiali vėliava buvo tuo metu buvusi Vokietijos Imperijos vėliava, kurią sudarė juodos, baltos, raudonos spalvų trispalvė. 1914 metais buvo sumanymas priskirti šiai vėliavai, kaip ir tuo metu kiekvienai Vokietijos imperijos teritorijai po tam tikrą simbolį, vaizduojantį teritorijos specifiką. 1915–1928 metų laikotarpyje oficialia šios teritorijos vėliava tapo Pietų Afrikos Dominijos vėliava (raudonos spalvos pagrindo su viršutiniame kairiajame kampe esančia Jungtinės Karalystės vėliava bei raudoname fone esančiu simboliu, vaizduojančiu keturis Pietų Afrikos Dominijos teritorinius vienetus). 1928–1990 šios teritorijos vėliava buvo 1928–1994 metais buvusi Pietų Afrikos Respublikos vėliava.
Kajena

**Kajena** () – Prancūzijos užjūrio departamento Prancūzijos Gvianos administracinis centras. Miestas išsidėstęs Atlanto vandenyno pakrantėje prie Kajenos upės žiočių. Miestas suskirstytas į 6 kantonus.

## Istorija

Nors dabartinio miesto apylinkėse daug anksčiau už prancūzus lankėsi ispanai, tačiau šios žemės jiems pasirodė per daug atgrasios ir skurdžios. 1643 m. Prancūzijos Gvianoje išsilaipino prancūzai, o 1664 m. įkūrė gyvenvietę, kuri vadinta ***La Ravardjeru*** (* La Ravardière*). Miesto teisės ir dabartinis pavadinimas suteiktas 1777 m. Atskirais laikotarpiais miestą buvo užėmę brazilai, olandai, britai. 1854–1938 m. miestas naudotas kaip įkalinimo vieta.

Kajenos pavadinimas, kaip ir visas Gvianos regiono vardas, kilęs nuo indėnų vajanų.

## Ekonomika

Kajena – svarbus krevečių žvejybos centras. Svarbus jūrų uostas. Eksportuojami bananai, auksas, romas, kailiai, prieskoniai, žuvis, mediena. Yra Kajenos-Rošambė oro uostas.

## Sportas
* CSC de Cayenne – futbolo klubas; rungtyniavo aukščiausioje šalies lygoje.
* Olympique de Cayenne – futbolo klubas; rungtyniavo aukščiausioje šalies lygoje.
* AJ Saint-Georges – futbolo klubas; rungtyniavo aukščiausioje šalies lygoje.
* Namų rungtynes žaidžia *stade de Baduel*, o kitaip – *stade Georges-Chaumet*, talpinančiame 7 tūkst. žiūrovų.

## Turizmas

Kajenos svarbiausia gatvė – Generolo De Golio aveniu (*Avenue Général de Gaulle*). Ši gatvė rytuose siekia pakrantę, kur įsikūrę Palmių aikštė (*Place de Palmistes*) ir Grenoblio aikštė (*Place de Grenoble*). Čia išsidėsčiusios ir svarbiausios miesto įstaigos: *Hôtel de Ville* (miesto rotušė) įkurta 1890 m. jėzuitų, paštas, prefektūros centras, Prancūzijos Gvianos prefekto rezidencija ir Frankonijos Departamento muziejus. Į vakarus yra Seperu forto, statyto XVII a. griuvėsiai. Pietuose yra turgus ir Viktoro Šleicherio aikštė. Pietinė miesto dalis, atskirta kanalu, vadinama kinų rajonu (*Chinois*), žinoma kaip nesaugus rajonas. Kiti svarbesni miesto pastatai yra katedra, savivaldybės biblioteka, keli muziejai, mokslo tyrimų institutas. Pajūryje yra keli paplūdimiai, tačiau jūroje dažni rykliai. Kajenoje yra keletas viešbučių.

## Šaltiniai

## Nuorodos
* Kajeno ir apylinkių iliustracijos
* Fotogalerija
Maroni

**Maroni** arba ***Maroveinė*** (, ) – upė Pietų Amerikoje. Prasideda keliomis ištakomis Tumuk Humako kalnuose pietų Suriname. Teka į šiaurę Surinamo – Prancūzijos Gvianos siena. Įteka į Atlanto vandenyną ties Sen Loren du Maroni.

Didžiausias intakas: Tapanahonis.

Prie upės įsikūrusios indėnų ir maronų gyvenvietės. Pagrindinis upės transportas – pirogos.

## Šaltiniai
Neįmanoma misija

**Neįmanoma misija** () – 1996 m. JAV veiksmo filmas. Filmas yra pirmoji „Neįmanomos misijos“ filmų dalis, paremta „Mission: Impossible“ televizijos serialu. Režisavo Brian De Palma. Leidėjas – „Paramount Pictures“. Filmo tęsinys „Neįmanoma misija 2“ sukurtas 2000 metais. Visose „Neįmanomos misijos“ filmo dalyse pagrindinį vaidmenį atlieka Tom Cruise, kuris vaidina agentą Ethan Hunt. Visame pasaulyje filmas uždirbo 452 mln. dolerių.

## Aktoriai
: *Aktorius – filmo veikėjas*
* Tom Cruise – Ethan Hunt
* Jon Voight – Jim Phelps
* Ving Rhames – Luther Stickell
* Jean Reno – Franz Krieger
* Emmanuelle Béart – Claire Phelps
* Henry Czerny – Eugene Kittridge
* Vanessa Redgrave – Maksas (*Max*)
* Emilio Estevez – Jack Harmon
* Ingeborga Dapkūnaitė - Hannah Williams
Sen Loran du Maroni

**Sen Loran du Maroni** () – miestas ir komuna Prancūzijos Gvianos šiaurės vakaruose, Surinamo pasienyje (priešais Albinos miestą) prie Maroni upės žiočių.

Įkurtas 1857 m. Sen Loran du Maroni buvo tremtinių ir kalinių atvykimo į Prancūzijos Gvianą punktas. Vėliau juos pergabendavo į Velnio salą. Mieste išlikę daug kolonijinių pastatų – bažnyčia, miesto rotušė. Yra karinė bazė.

## Nuorodos
* Oficiali svetainė
Neįmanoma misija 2

**Neįmanoma misija 2** () – 2000 m. JAV veiksmo filmas. Filmą režisavo John Woo, pagrindinį vaidmenį atliko Tom Cruise.

Filmo „Neįmanomo misijos“ tęsinys, trečioji serijos dalis – „Neįmanoma misija 3“.

Filmas uždirbo 545 mln. dolerių.

Įvadinė filmo scena nufilmuota Negyvojo Arklio kyšulio valstybinis parke.

## Aktoriai
: *Aktorius – Veikėjas*
* Tom Cruise – Ethan Hunt
* Dougray Scott – Sean Ambrose
* Thandie Newton – Nyah Nordoff-Hall
* Ving Rhames – Luther Stickell
* Richard Roxburgh – Hugh Stamp
* John Polson – Billy Baird
* Brendan Gleeson – John C. McCloy
* Rade Serbedzija – Dr. Nekhorvich
* William Mapother – Wallis
* Dominic Purcell – Ulrich
* Matthew Wilkinson – Michael
Neįmanoma misija 3

**Neįmanoma misija 3** () – 2006 m. JAV veiksmo filmas. Filmas yra „Neįmanomos misijos“ ir „Neįmanomos misijos 2“ dalies tęsinys. Visame pasaulyje filmas uždirbo daugiau nei 400 mln. dolerių.

## Aktoriai
: *Aktorius – filmo veikėjas*
* Tom Cruise – Ethan Hunt
* Philip Seymour Hoffman – Owen Davian
* Ving Rhames – Luther Stickell
* Billy Crudup – Musgrave
* Michelle Monaghan – Julia Meade
* Jonathan Rhys Meyers – Declan
* Keri Russell – Lindsey Farris
* Maggie Q – Zhen Lei
* Simon Pegg – Benji
* Eddie Marsan – Brownway
* Laurence Fishburne – Theodore Brassel
Išsigelbėjimo salos

**Išsigelbėjimo salos** () – nedidelė vulkaninės kilmės salų grupė Atlanto vandenyne, 11 km nuo Prancūzijos Gvianos kranto. Užima 0,62 km² teritoriją. Sudaro 3 salos:
* Švento Juozapo (*Île Saint-Joseph*) – plotas 20 ha, aukštis 30 m.
* Karališkoji (*Île Royale*) – plotas 28 ha, aukštis 66 m.
* Velnio (*Île du Diable*) – plotas 14 ha, aukštis 40 m.

Salos 1852–1953 m. naudotos kaip įkalinimo vieta. Karališkojoje saloje buvo įkurta ligoninė, o Velnio saloje kalinti politiniai kaliniai. Iš viso salose kalėjo 70000 kalinių. Dabar turistų lankomas objektas. Salos aprašytos Henri Charriere (čia iškalėjo 9 metus) romane *Papillon*.

## Išnašos
Velnio sala

**Velnio sala** () – mažiausia iš Išsigelbėjimo salų grupės, esančios Atlanto vandenyne, šalia Prancūzijos Gvianos krantų. Plotas 0,14 km². Iki 1946 m. naudota kaip Prancūzijos kalinių kolonija.

Uolėta, palmių giraitėmis padengta 40 m aukščio sala išgarsėjo kaip politinių kalinių trėmimo vieta. Įkurta Napoleono III nurodymu. Ne tik į Velnio, bet ir į kitas kaimynines salas bei Kourou miestą buvo tremiami garsūs Prancūzijos politiniai veikėjai. Naudota 1852 – 1946 m. Čia buvo tremiami ne tik politiniai kaliniai (pvz., anarchistas Klemenas Diuvalis), bet ir pavojingiausi vagys bei žudikai. Daugiau nei 80 tūkst. žmonių buvo išsiųsta į šią nesvetingą salą. Tik nedaugeliui pavyko iš čia pabėgti. Į Velnio salą per klaidą buvo ištremtas prancūzų generolas Alfred Dreyfus, dėl kurio kilo didžiulis skandalas. Kadangi į salą buvo ištremta nemažai talentingų rašytojų, apie kančias ir siaubą saloje išleistos kelios knygos. Garsiausia – Henri Charrière knyga *Papillon*. 1938 m. nutrauktas trėmimas į Velnio salą, o 1946 m. kalėjimas uždarytas. Dauguma kalinių grįžo į Prancūziją, o kai kurie pasiliko gyventi Prancūzijos Gvianoje.
Klaipėdos Gedminų progimnazija

**Klaipėdos Gedminų progimnazija** – dieninė, savarankiško mokymosi bendrojo lavinimo mokykla Klaipėdoje, Gedminų mikrorajone, Gedminų g. 3 (pašto kodas: LT-94167), vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190444130. Steigėjas Klaipėdos miesto savivaldybės taryba.

## Istorija
1974 m. rugsėjo 1 d. atidaryta Klaipėdos 21-oji vidurinė mokykla. Mokslo metus pradėjo 1130 moksleiviai. 1977 m. išduotas pirmasis atestatas. 1993 m. 21-oji vidurinė mokykla buvo pavadinta Gedminų vardu. Sukurti mokyklos simboliai, įvesta mokyklinė uniforma. 2001 m. mokykla tapo Gedminų pagrindine mokykla. 2014 m. mokykla tapo Gedminų progimnazija.

## Pavadinimų kaita

## Direktoriai
* 1974 m. Algimantas Tamelis
* 1997 m. Aurelijus Liaudanskas

## Žymūs mokiniai
* Minedas, muzikos atlikėjas
* Kazys Paulikas, verslininkas
* Egidijus Skarbalius, politikas

## Nuorodos

* Mokyklos svetainė